Uncategorized - Gesonde Seks Blog - Page 11
Gesonde Seks Huiswerk #38 - Aflos Seks
Gedurende aflosresies is daar net een persoon wat op ŉ slag met die aflos-stok hardloop alhoewel daar meer as een persoon in die span is. Aflos-seks gaan daaroor om op jou maat se plesier te fokus en dan later op jou eie plesier te fokus. Neem julle tyd om mekaar af te los en om mekaar seksueel op te wek, te terg en die hoogtes in te stuur. Hierdie seks gaan baie kommunikasie en gesprek vereis, so moenie stilbly nie. Sê wat in jou kop aangaan - wat jy graag wil hê jou maat moet doen en wat vir jou lekker is.
Gesonde Seks Huiswerk #37 - 120km/h Seks
’n Roadtrip hoef nie lank en vervelig te wees nie! Baie paartjies se sekslewe stagneer en moet dit maar terugstaan en plek maak vir al die ander belangrike dinge in die lewe. Vandag se huiswerk vind nêrens anders as in die bestuur-sitplek van jou motor en jou lewe plaas nie.
Die lewe is so dol en veeleisend dat ons partykeer geen aandag aan ons sekslewe gee nie. Die druk van die lewe kan ook maak dat elkeen van ons se libido en passie krepeer. Dis belangrik om altyd agter die stuurwiel van jou sekslewe te wees. Vandag se huiswerk is juis daarop gemik om jou te herinner dat jy in beheer is van die passie in jou verhouding.
Dit sal baie onverskillig van my wees om julle aan te raai om seks te hê terwyl jy teen 120 km/h op die snelweg ry! Maar die beginsel van 120km/h-seks is om liefdevol en suggestief aan jou maat te vat terwyl julle in die kar ry. Hou in gedagte dat hoe langer jou hand in jou maat se skoot rus en kafoefel, hoe vinniger gaan hy die petrol trap!
Julle mag dalk nie ŉ orgasme op die N1 kry nie of dadelik kamer toe hardloop wanneer julle by die huis aankom nie, maar dit is net nog ŉ manier hoe om weer die va-va-voom in julle verhouding te sit.
As julle volgende keer in die kar ry, moenie kla oor die petrolprys of die tolhekke nie, spandeer eerder daardie tyd om aan jou maat te kommunikeer dat julle enjins nog hoog vir mekaar ref!
Die verlore hoofstuk van my boek - Agab, Agter elke man...
“Hierop het Agab bedruk en kwaad huis toe gegaan omdat Nabot die Jisreëliet vir hom gesê het: "Ek sal nooit die erfgrond van my familie aan u afstaan nie." Hy het op sy bed gaan lê met sy gesig na die muur toe en hy wou niks eet nie. Toe kom sy vrou Isebel na hom toe en vra vir hom: "Wat is jy so bedruk dat jy niks wil eet nie?"
Hy vertel haar toe wat gebeur het...Toe sê sy vrou Isébel vir hom: "Jy is mos die een wat oor Israel regeer! Gaan eet nou en moet jou nie bekommer nie. Ék sal die wingerd van Nabot die Jisreëliet vir jou gee."
- 1 Konings 21:4-7
As jy hierdie hoofstuk geniet het, dink ek jy sal absoluut mal wees oor my boek “Wat Adam my van Seks geleer het”. Gaan na www.gesondeseks.co.za om jou kopie te bestel.
Gesonde Seks Huiswerk #36 - Love-bite Seks
Gesonde Seks Huiswerk #36 Love-bite Seks
Dink terug aan jou skooldae toe jy op ŉ dag ŉ serp in die middel van die somer skool toe gedra het . . . nie omdat dit die nuwe mode was nie, maar omdat jy die love-bite op jou nek wou wegsteek. Mens kan seker verstaan hoekom ŉ tiener so iets wou wegsteek, maar ongelukkig het ons daardie selfde mentaliteit in ons huwelik. Ons voel dat seksualiteit iets is wat weggesteek moet word. Dit is mos iets wat in die slaapkamer moet bly.
Deel van Gesonde Seks is om jou seksualiteit te vier en om nie skaam daaroor te wees nie. Dit is iets waarop jy trots moet wees en nie hoef weg te steek nie. My skoonma het eendag vir my gesê dat sy kan sien dat ek haar dogter baie gelukkig maak. My antwoord het haar bietjie onkant gevang: “Dit is omdat ek haar tone laat krul van plesier . . .”
Vandag se Gesonde Seks huiswerk gaan juis daaroor om jou seksualiteit en die passie wat julle vir mekaar het aan almal sigbaar te maak. Wanneer die passie hoog is, los jou merk deur vir jou maat ŉ love-bite te gee. Julle kan mekaar terg oor waar presies op mekaar se lywe julle die love-bite wil los. Die idee is om mekaar weer soos verliefde tieners te laat voel. As iemand jou vra wat gaan op jou nek aan, moet jy met trots antwoord dat die vuur in julle huwelik nog witwarm brand!
Hoe om die perfekte love-bite te gee
Enige iemand wat al aan die ontvangkant van ŉ love-bite was, sal weet dat dit taamlik pynlik kan wees. So tensy jy iemand is wat van pyn hou, is daar ŉ beter manier om ŉ love-bite te gee. Moet nou nie soos ŉ vampier so vinnig as moontlik en so hard as wat jy kan suig nie. Dis nie romanties nie en dit kan jou maat baie seermaak.
Begin met piksoene orals oor jou geliefde se lyf. Wanneer jy die plek gevind het waar jou geliefde die mees positiefste op jou soen reageer, kan jy ŉ bietjie langer soen. Hou aan om jou maat op die een plek te soen en suig konstant. Druk en vryf jou tong teen jou maat se vel en dan net voordat jy wegtrek, gee jy een laaste suig. En soos wat jy wegtrek, trek jy jou geliefde se vel saggies saam om die onderliggende boodskap te gee dat as jy jou sin kon kry, sou jy veraltyd jou maat wou soen!
Gesonde Seks Huiswerk #35 - Lepel-lê Seks
Gesonde Seks Huiswerk #35
Dit is goed om altyd op die uitkyk te wees vir nuwe posisies, maar ŉ nuwe posisie hoef jou nie altyd soos ŉ pretzel te vou om bevredigend te wees nie. Soms kan dit ŉ algemene posisie wees wat julle net klein bietjie verstel. Hier is die variasies van die gewilde lepel-lê:
Begin eers om haar in die sendeling-posisie te penetreer om dinge te vergemaklik.
Draai dan op julle sy sodat julle vir mekaar kyk.
Sy kan haar boonste been bo oor die man se bene plaas om penetrasie en beweging te vergemaklik.
Nou kan julle albei werk om die ritme net reg te kry. Hoe weet jy of die ritme reg is? Wanneer julle asemhaling vinniger en vlakker word met ŉ hoorbare geluid wat so nou en dan onwillekeurig by jou mond uitglip.
Sy lê met haar rug na die man toe terwyl albei op jul sy lê.
Hy lê baie styf teen haar rug om haar van agter af te penetreer.
Sy kan bietjie vorentoe buig met haar lyf om seker te maak dit is maksimum plesierig vir julle albei.
Man, jou hande moet besig wees! Vat saggies aan haar borste, vulva en klitoris.
Met lepel-lê op julle seks-spyskaart sal julle honger en lus na intimiteit altyd bevredig word!
theology Porn cheating paklase puberteit libido kinders stilstuipe premature ejakulasie Die Naakte Feite Die Stripshow produksie lae libido seksvoorligting Gesonde Huwelik skreeu orale seks Mentorskap e-Kursus selfbewus egskeiding Vadersdag bly kalm intimiteit Kommunikasie Thank You ouerskap emosies Tieners blow job rape verkrag Boeke Congratulations Ontbyt in die bed en Seks in die kombuis jaloesie seks pornografie verkragting Wat Adam my van Seks geleer het vergifnis seks lus scripture verse vrese social media selfbeeld verslawing affair CUM boekwinkels kieswetter religion skei Masturbasie molestering seksuele misdaad